BESTYRELSENS BERETNING FOR ÅRET 2011

Et spændende år 2011 er nu veloverstået. Bestyrelsen og grundejerforeningen kan se tilbage på et år med udfordringer og opgaver.

Foreningen oplevede i forbindelse med et salg af en af ejendommene, at Solrød kommune begyndte at interessere sig for den konstruktion (et halvtag), som mange har opført mellem udhus og hovedhus. Konstruktionen var ikke godkendt af generalforsamlingen og af kommunen. Foreningen afholdte en ekstraordinær generalforsamling i forbindelse med forårets arbejdsdag. Forslaget blev enstemmigt vedtaget. Foreningen fremsendte det godkendte forslag til kommunen, der herefter godkendte konstruktionen. Bestyrelsen appellerer nu til alle foreningens medlemmer om at få eventuelt byggeri anmeldt.

På begge arbejdsdage er der igen blevet leveret en kæmpe indsats fra foreningens medlemmer. Blandt andet er det levende hegn mod paracelhusene igen blevet beskåret kraftig. Bestyrelsen har efterfølgende valgt at rydde begge hegn, da det er blevet en konstant tilbagevendende opgave på arbejdsdagene for at disse hegn er i en ordentlig stand. Det vurderes ikke længere at være hensigtsmæssigt at anvende så mange ressourcer på denne opgave. Ressourcerne kunne være brugt anderledes.

Ved en sådan rydning vil arealet kunne bruges til at skubbe sne over på næste gang, der kommer et massivt snefald, som vi oplevede i starten af 2010 og 2011.

I stil med foregående år har der været udfordringer omkring storskrald og container. Bestyrelsen har brugt mange ressourcer på at rydde op, returnere/omfordele eller på anden måde behandle affald, der har været sorteret forkert.

Bestyrelsen kan kun anbefale, at den enkelte grundejer læser den lille husstandsomdelte folder, der blev omdelt i december 2011 omkring, hvordan affald skal håndteres. Hvis man ikke lige kan finde den i husstanden, kan den findes på Solrød kommunes hjemmeside.

Der har desværre været en stigende tendens til, at de bilejere, der benytter foreningens parkeringspladser, parkerer deres køretøjer på en mere og mere lemfældig måde. Der ses desværre tit, at der parkeres ind over de streger, der opdeler i de forskellige båse. Når dette forekommer, reducerer dette i antallet af muligt parkeringspladser.

Dette hænger ligeledes sammen med at bilerne generelt er blevet bredere, den enkelte husstand har typisk fået flere køretøjer (både private og firmabiler).

Manglen på parkeringspladser har i mange år været genstand for stor irritation for den enkelte husstand. Bestyrelsen opfordrer derfor til, at den enkelte fører af køretøjet udviser større agtpågivenhed, når vedkommende skal parkere sit køretøj.

2011 blev ligeledes året, hvor foreningen kunne indvie den nye legeplads i Grønløkke. Foreningen har gennemført en opsparing over ca. 4 år for, at kunne anskaffe en ny legeplads til erstatning for den nedslidte, der har været genstand for mange børns leg gennem mange år. Legepladsen er etableret efter de gældende bestemmelser herfor, så den lever op til kravene.

Foreningens hjemmeside er blevet fornyet med et større facelift, så den virker mere indbydende og brugervenlig. Hjemmesiden vil være under konstant udvikling i takt med der er ledige ressourcer hertil.

Formanden vil gerne afslutningsvis takke bestyrelsen og foreningens medlemmer for det kæmpe arbejde, der er lagt i de forskellige projekter.

Tak for et godt 2011 Bestyrelsen